
	[bookmark: nev]ÁGNES HALÁSZ
agnes.halasz@uni-corvinus.hu
-
MA, 6. félév
Budapesti Corvinus Egyetem
Marketing Intézet
	
[bookmark: _GoBack]






Témavezető:
	Dr. Kenesei Zsófia
egyetemi tanár, BCE MI




Az online oktatás elfogadásának magyarázó tényezői a felsőoktatásban

2020 tavaszán Magyarországot is elérte a COVID-19 vírus, amelynek hatására a fizikai távolságtartás jegyében a felsőoktatásban dolgozóknak és tanulóknak – ahogy az ország lakosságának jelentős részének is – szinte egyik napról a másikra kellett átállnia online munkavégzésre. Az új oktatási forma teljesen más tanítási/tanulási stílust, napirendet, stratégiát, eltérő munkaeszközöket, az online technológia alkalmazását igényelte a felsőoktatás szereplőitől is. Saját tapasztalatimból kiindulva a felsőoktatásban résztvevő hallgatók technológia-elfogadásához vezető tényezők kutatását tűztem ki célul. Kíváncsi voltam, hogy a távoktatás során a hallgatókat milyen tényezők segítették az új oktatási formára való átálláskor. Első lépésként egy szisztematikus irodalmi áttekintő (Systematic Literature Review, SLR) készítésével rendszereztem az általam talált, felsőoktatásban vizsgált technológia-elfogadással foglalkozó szakcikkeket. Ezt követően egy kvantitatív, kérdőíves megkérdezés adatait dolgoztam fel, majd a strukturális egyenletek módszerével modellt alkotva vizsgáltam meg azon tényezőket, amelyek a hallgatók online tanulás használati szándékát befolyásolhatták. Az UTAUT modell kérdésein alapuló kérdőívet több magyarországi felsőoktatási intézményből összesen 334 hallgató töltötte ki, amelyből 307 volt érvényes válaszadás. A modell tényezői közül a várható teljesítmény, a várható szükséges erőfeszítés és a hedonista motiváció változók direkt, míg az autonómia, valamint a személyes interakció igény változók indirekt módon hatottak a használati szándékra. Az öt konstrukció 61%-os varianciával magyarázza az online tanuláshoz vezető használati szándékot.



